Home > Medailles ↓ > Medailles 40 - 50mm > |*MEGASALE*| TC82ME Medailles - Hoogglans Metaal Ø 50mm. met gratis breed halslint - gewicht ±31 gram Ansu Visser se blog: Hoekom ek ’n somerrokkie in die herfs koop | rooi rose Ansu Visser se blog: Hoekom ek ’n somerrokkie in die herfs koop | rooi rose
‘n Mens begin al die seisoenverandering aan jou lyf voel, wat glad nie verrassend is nie aangesien ons al in die middel van April is! Blogger Ansu Visser vertel ons hoekom dit die moeite werd is om somerklere in die herfs te koop.
Waarheen gaan die jaar?
Ons is al in die middel van die herfs en dit beteken ons het nog net ’n paar warm en sonnige dae oor. Ons moet ons velle nou met soveel van die son voed deur soveel van ons velletjies te wys. Wees ’n bietjie waaghalsig, toe: los ’n ekstra ietsie by die huis en vat jou vel uit vir ’n sonstappie.
Wanneer die son ons bederf met ’n ekstra bietjie skyn, moet jy jou lyf bederf in ’n lekker somerrokkie. Die winter gaan immers nog lank raak.
Hierdie lieflike bederf van ’n somerrokkie het ek onlangs by ’n thrift-affêre in Johannesburg gekoop. Ek’t met ’n begroting gegaan, maar hierdie nommertjie het my gou laat vergeet van daardie een bedrag wat bestee mag word. Maar moenie bekommerd wees nie, two-minute noodles smaak lieflik in hierdie somerbederfie, ek belowe jou.
Ek het myself herhaaldelik herinner aan die volgende terwyl ’n klein stemmetjie my probeer oortuig het om die rok eerder neer te sit:
Ek kort meer somerrokkies en die hele somer lank sukkel ek al om iets soos dié te kry.
Die feit dat dit ’n thrift-find is, maak die rokkie iets wat ‘n mens nie elke dag sien nie.
En net so, met hierdie twee redes, word hierdie kopie ’n MOET.
’n Bietjie advies vir die Budget-Barbaras: Wanneer jy iets kry wat jy al gesien het (op Pinterest of aan iemand anders) maar nog nooit in ’n winkel kon kry nie, gryp jy daai pragtige stukkie geluk met albei hande aan as jy dit elders vind. Koop dit, maak nie saak wat jy moet eet om dit te bekostig nie. En jy worry nog minder oor watter seisoen dit is.
Die aarde draai, winter gaan kom en gaan en die somerson sal weer warm brand.
So spaar ietsie vir jou toekoms en koop die somerrokkie in die herfs. Jy gaan dit weer dra.
Hierdie rokkie kan jy dra saam met plakkies, pumps, of ’n sagte hakkie. Ek het my Superga platforms gekies om dit net daardie ekstra bietjie oemf te gee. Nes ek daarvan hou.
Sê cheers op die laaste bietjie son(dae) met jou somerrokkie!